
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 567 

8 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση Διεπαγγελματικής Οργάνωσης στον το¬ 
μέα του καπνού. 1 

Μεταβίβαση του δικαιώματος υπογραφής «Με Εντο¬ 
λή Γενικού Γραμματέα Συντονισμού» στον Προ¬ 
ϊστάμενο της Υπηρεσίας Διοίκησης της Γενικής 


Γραμματείας Συντονισμού. 2 

ΑΠΟΦΑΣΕΙ Σ 

Αριθμ. 1490/38140 (1) 


Αναγνώριση Διεπαγγελματικής Οργάνωσης στον 
τομέα του καπνού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α) του άρθρου 1 του Ν. 2732/1999 (ΦΕΚ 154/Α7 
30-7-1999) «Διεπαγγελματικές Οργανώσεις και ρύθμιση 
θεμάτων αρμοδιότητας Υπουργείου Γεωργίας» όπως 
αντικαταστάθηκε με το άρθρο 8 του Ν. 4015/2011 (ΦΕΚ 
210/Α'/21-9-2011) «Θεσμικό πλαίσιο για τους αγροτικούς 
συνεταιρισμούς, τις συλλογικές οργανώσεις και την επι¬ 
χειρηματικότητα του αγροτικού κόσμου - Οργάνωση 
της εποπτείας του Κράτους», 
β) του άρθρου 62 του Ν. 4235/2014 «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, 
των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων» (Α' 32), 
γ) του άρθρου 1 παρ. 1,2 και 3 του Ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως η παρ. 1 τρο¬ 
ποποιήθηκε με το άρθρο 6 του Ν. 1440/1984 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Ανθρακος 
και Χάλυβος και του Οργανισμού ΕΥΗΑΤΟΜ» (Α' 70), 
καθώς και του άρθρου 3 του ιδίου ως άνω νόμου, όπως 
αυτό αντικαταστάθηκε με το άρθρο 65 του Ν. 1892/1990 


«Για τον εκσυγχρονισμό και την ανάπτυξη και άλλες 
διατάξεις» (Α' 101), 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Τον κανονισμό Ε.Ε. αριθμ. 1308/2013 του Ευρωπαϊκού 
Κοινοβουλίου και Συμβουλίου (Ε.Ε. 1347, 20-12-2013), «για 
τη θέσπιση κοινής οργάνωσης των αγορών γεωργικών 
προϊόντων και την κατάργηση των κανονισμών (ΕΟΚ) 
αριθμ. 922/72, (ΕΟΚ) αριθμ. 234/79, (ΕΚ) αριθμ. 1037/2001 
και (ΕΚ) αριθμ. 1234/2007 του Συμβουλίου. 

3. Την αριθμ. Υ103/2-3-2015 (ΦΕΚ 309/Β'/2-3-2015) από¬ 
φαση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Παραγωγικής Ανασυγκρότησης, 
Περιβάλλοντος και Ενέργειας, Ευάγγελο Αποστόλου 
του Δημητρίου». 

4. Την αριθμ. πρωτ. 146/2014/18-11-2014 αίτηση αναγνώ¬ 
ρισης της Πανελλήνιας Διεπαγγελματικής Οργάνωσης 
Ακατέργαστου Καπνού. 

5. Την εισήγηση της Δ/νσης Συστημάτων Καλλιέργειας 
του Υπουργείου Παραγωγικής Ανασυγκρότησης, Περι¬ 
βάλλοντος και Ενέργειας. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

1. Η Πανελλήνια Διεπαγγελματική Οργάνωση Ακατέρ¬ 
γαστου Καπνού (Πα.Δ.Ο.Α.Κ.), που συστάθηκε το έτος 
2013 ως Ν.Π.Ι.Δ. μη κερδοσκοπικού χαρακτήρα, αναγνω¬ 
ρίζεται υποχρεωτικά σύμφωνα με το άρθρο 159 του Καν. 
(ΕΕ) αριθμ. 1308/2013. 

2. Η ως άνω Διεπαγγελματική Οργάνωση επιπροσθέ- 
τως πληροί τους όρους και τις προϋποθέσεις που ανα- 
φέρονται στα άρθρα 157 και 158 του Καν. (ΕΕ) αριθμ. 
1308/2013 για την αναγνώριση των διεπαγγελματικών 
οργανώσεων. 

3. Η Πα.Δ.Ο.Α.Κ. συγκροτήθηκε με πρωτοβουλία 17 Συ¬ 
νεταιριστικών Αγροτικών Οργανώσεων που εκπροσω¬ 
πούν καλλιεργητές καπνών, η δραστηριότητα των οποί¬ 
ων καλύπτει περίπου το 88% της συνολικής παραγωγής, 
4 οικονομικών οργανώσεων (ανωνύμων εταιρειών) που 
ασκούν τη δραστηριότητα της πρώτης μεταποίησης 

και της εμπορίας ακατέργαστου καπνού καθώς και του 
Πανελληνίου Συνδέσμου Βιομηχανιών Μεταποίησης και 
εταιρειών εμπορίας καπνού, η δραστηριότητα των οποί¬ 
ων καλύπτει το 98,5 % της μεταποίησης ακατέργαστου 
καπνού. 

Το καταστατικό της Διεπαγγελματικής Οργάνωσης 
θεωρήθηκε από το Πρωτοδικείο Θεσσαλονίκης και έλα¬ 
βε τον αριθμ. μητρώου 50252 την 11 η Μαρτίου 2013. 

Αρθρο 2 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 
-♦- 

Αριθμ. 488 (2) 

Μεταβίβαση του δικαιώματος υπογραφής «Με Εντολή 
Γενικού Γραμματέα Συντονισμού» στον Προϊστάμε¬ 
νο της Υπηρεσίας Διοίκησης της Γενικής Γραμμα¬ 
τείας Συντονισμού. 

Ο ΓΕΝΙΚΟΣ ΓΡΑΜΜΑΤΕΑΣ ΣΥΝΤΟΝΙΣΜΟΥ 

Έχοντας υπόψη: 

1. Τις διατάξεις του άρθρου 23 του Ν. 4109/2013 (ΦΕΚ16 
Α') «Κατάργηση και συγχώνευση νομικών προσώπων του 
Δημοσίου και του ευρύτερου Δημοσίου τομέα-Σύσταση 
Γενικής Γραμματείας για το συντονισμό του κυβερνητι¬ 
κού έργου και άλλες διατάξεις». 

2. Την αριθμ. Υ105/2-3-2015 κοινή απόφαση του Πρωθυ¬ 
πουργού και του Υπουργού Επικράτειας, «Διορισμός Γ ε¬ 
νικού Γραμματέα Συντονισμού». (ΦΕΚ 95/ΥΟΔΔ/4-3-2015). 

3. Την αριθμ. Υ137/26-3-2015 (ΦΕΚ 215/ΥΟΔΔ) με την 
οποία αποσπάται η μόνιμη υπάλληλος Αστρινάκη Μαρία 
στη θέση Προϊσταμένης της Υπηρεσίας Διοίκησης. 

4. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

5. Την ανάγκη εύρυθμης και αποδοτικής λειτουργίας 
των Υπηρεσιών της Γ ενικής Γ ραμματείας Συντονισμού 
του Κυβερνητικού Έργου, αποφασίζουμε: 

Μεταβιβάζεται το δικαίωμα υπογραφής «Με εντολή 
Γενικού Γραμματέα Συντονισμού» στον Προϊστάμενο 


Υπηρεσίας Διοίκησης της Γενικής Γραμματείας Συντο¬ 
νισμού όλων των εγγράφων, πράξεων και αποφάσεων 
που αφορούν στα ακόλουθα: 

1. Την επικύρωση αντιγράφων με θεώρηση για την 
ακρίβεια τους και τη θεώρηση γνησίου υπογραφής 
υπαλλήλων. 

2. α) Την έγκριση χορήγησης των πάσης φύσεως αδει¬ 
ών προσωπικού, 

β) Την έγκριση συμμετοχής υπαλλήλων σε εκπαιδευ¬ 
τικά προγράμματα, 

γ) Τις υπηρεσιακές μεταβολές των υπαλλήλων της 
Υπηρεσίας. 

3. α)Την έγκριση καταβολής μισθών και πάσης φύσεως 
αποδοχών του προσωπικού και τη βεβαίωση τους για 
φορολογική ή άλλη χρήση. 

β) Τη συγκρότηση συνεργείου υπερωριακής απασχό¬ 
λησης και τις εγκρίσεις καταβολής αποζημίωσης υπερω- 
ριακής απασχόλησης καθώς και των νυκτερινών ωρών, 
αργιών και εξαιρέσιμων ημερών των υπηρετούντων στη 
Γ ενική Γ ραμματεία Συντονισμού. 

4. α) Την κατάρτιση και εκτέλεση του προϋπολογισμού 
εξόδων του ΕΦ 23-780. β) Τις αναλήψεις δέσμευσης πο¬ 
σού, εγκρίσεις και εκκαθαρίσεις λειτουργικών δαπανών 
και γ) την υπογραφή συμβάσεων προμήθειας ειδών και 
παροχής υπηρεσιών μέχρι του ποσού των 10.000 ευρώ 
χωρίς ΦΠΑ. 

5. Την έγκριση μετακίνησης εκτός έδρας του Γενικού 
Γ ραμματέα και του προσωπικού της υπηρεσίας και την 
εκκαθάριση οδοιπορικών δαπανών και εξόδων μετακί¬ 
νησης αυτών. 

6. Τον καταλογισμό αχρεωστήτως καταβληθέντων και 
μη νόμιμων δαπανών που πληρώθηκαν με οποιονδήποτε 
τίτλο πληρωμής και την διαβίβαση των σχετικών εγ¬ 
γράφων στην αρμόδια Δημόσια Οικονομική Υπηρεσία 
(Δ.Ο.Υ.). 

7. Τις δημοσιεύσεις στην Εφημερίδα της Κυβερνήσεως 
αποφάσεων διορισμών, αποσπάσεων και ανακλήσεων 
αυτών, του προσωπικού της Γ ενικής Γ ραμματείας Συ¬ 
ντονισμού καθώς και τις σχετικές ανακοινώσεις στους 
ενδιαφερομένους 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2015 

Ο Γ ενικός Γ ραμματέας Συντονισμού 
ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














